text: [{"text_idx": "#000001", "text": "I\u0301 dag vo\u0301ru allir eigararnir av SSP-samstarvinum aftur samla\u00f0ir til a\u0301rsfund at go\u0301\u00f0kenna virkis- og fi\u0301ggjar\u00e6tlanina fyri komandi a\u0301r."}, {"text_idx": "#000003", "text": "Fra\u0301grei\u00f0ing um virksemi farna a\u0301ri\u00f0\nUmr\u00f8\u00f0a av fi\u0301ggjar\u00e6tlan fyri 2024"}, {"text_idx": "#000004", "text": "Naka\u00f0 SSP-ra\u0301\u00f0gevingin hevur lagt sto\u0301ran dent a\u0301 i\u0301 a\u0301r er at skapa meira umfatandi og grei\u00f0ari yvirlit yvir virksemi hja\u0301 SSP-samstarvinum farna a\u0301ri\u00f0 og virkis\u00e6tlan hja\u0301 SSP-ra\u0301\u00f0gevingini."}, {"text_idx": "#000005", "text": "H\u00f8vu\u00f0sendama\u0301li\u00f0 hja\u0301 SSP-samstarvinum er at savna, samskipa og fremja felags fyriskipanir og a\u0301t\u00f8k, sum skulu virka uppbyggjandi, fyribyrgja vandafaktorar, ska\u00f0andi atbur\u00f0 millum b\u00f8rn og ung og fyribyrgja kriminalitet. Hetta hevur somulei\u00f0is endurspegla\u00f0 virksemi seinasta a\u0301ri\u00f0, har arbeitt millum anna\u00f0 hevur veri\u00f0 at veita fyribyrgjandi undirvi\u0301sing fyri b\u00f8rnum, felags foreldrafundir um kv\u00f8ldi, framlei\u00f0a tilfar, skipa fyri skei\u00f0um og ra\u0301\u00f0stevnum fyri starvsfo\u0301lkum og ikki minst sto\u0301r tilt\u00f8k, i\u00f0 hava til endama\u0301ls at styrkja trivna\u00f0in og felagsskapir hja\u0301 b\u00f8rnum og ungum i\u0301 F\u00f8royum \u2013 og alt hetta og meira kann si\u0301ggjast i\u0301 vi\u00f0komandi og ney\u00f0ugu \u00e6tlanunum fyri komandi a\u0301r."}, {"text_idx": "#000006", "text": "Fundurin var v\u00e6leydna\u00f0ur, og SSP-samstarvi\u00f0 gle\u00f0ir seg at halda a\u0301fram at samstarva tv\u00f8rfakliga um alt landi\u00f0 i\u0301 hesi a\u0301byrgdarfullu uppga\u0301vu, sum ta\u00f0 er at hava vi\u00f0 b\u00f8rn og ung at gera."}, {"text_idx": "#000007", "text": "Virkis\u00e6tlanin fyri 2023-2024 kann heintast her:"}, {"text_idx": "#000008", "text": "Farspor sum gevur t\u00e6r sum bru\u0301kara eina go\u0301\u00f0a uppliving me\u00f0an tu\u0301 er a\u0301 okkara si\u0301\u00f0u. Hesin bo\u0301lkur inniheldur farspor sum eru ney\u00f0ug fyri at si\u0301\u00f0an og funkur a\u0301 si\u0301\u00f0uni skulu virka. Ongar perso\u0301nligar upply\u0301singar vera goymdar."}, {"text_idx": "#000010", "text": "Hetta eru farspor sum ikki kunnu bo\u0301lkast i\u0301 l\u00f8tuni. Farspor i\u0301 hesum bo\u0301lki royna vit at flyta i\u0301 r\u00f8tta bo\u0301lkanar so hv\u00f8rt tey vera dagf\u00f8rd."}]